বাকুর আতেশগাহ

বাকু আতেশগাহ ( ফার্সি থেকে: آتشگاه , Ātashgāh , আজারবাইজানীয়: Atəşgah ), যাকে প্রায়ই "বাকুর অগ্নি মন্দির" বলা হয়, এটি আজারবাইজানের সুরখানি শহরের (সুরাখানি রায়নে) একটি দুর্গ সাদৃশ্যযুক্ত ধর্মীয় মন্দির। এটিকে ১৯৭৫ সালে একটি জাদুঘরে পরিণত করা হয়। যাদুঘরের বার্ষিক দর্শনার্থীর সংখ্যা ১৫,০০০ জন। ফার্সি ও ভারতীয় শিলালিপির উপর ভিত্তি করে, মন্দিরটি হিন্দু, শিখ ও জরথুষ্ট্রীয় উপাসনালয় হিসাবে ব্যবহৃত হয়েছিল। "আতশ" (آتش) হল ফার্সি শব্দ, যার অর্থ হল আগুন। চারপাশ সন্ন্যাসীদের ঘর দিয়ে ঘেরা একটি উঠোন ও মাঝখানে একটি টেট্রাপিলার-বেদি সহ পঞ্চভুজ চত্বরটি ১৭তম শতাব্দী থেক ১৮তম শতাব্দীর মধ্যে নির্মিত হয়েছিল। এটি ১৯তম শতাব্দীর শেষের দিকে সম্ভবত এলাকায় ভারতীয় জনসংখ্যা হ্রাসের কারণে পরিত্যক্ত হয়েছিল। প্রাকৃতিক চিরন্তন শিখাটি প্রায় এক শতাব্দী এই অঞ্চলে পেট্রোলিয়াম এবং গ্যাস শোষণের পরে ১৯৬৯ সালে নিভে গিয়েছিল, কিন্তু এখন কাছের শহর থেকে গ্যাসের পাইপ দ্বারা জ্বলছে। তথ্যসূত্র বহিঃসংযোগ Indian Inscriptions on the Fire Temple at Bāku (1908) “Atəşgah məbədi” - official web-site of museum fire temple Atashgah (in Azeri) Sanskrit invocation to Lord Shiva in an Atashgah inscription, with the Hindu devotional-form of the Swastika on top Punjabi inscription on the Atashgah beginning with Ik Onkar Satnam" The cremation pit on the Atashgah premises